Χαρά Βέρρα

Η Χαρά Βέρρα (Πάτρα, 12 Αυγούστου 1973) είναι Ελληνίδα λαϊκοδημοτική τραγουδίστρια.

Βιογραφία
Η Χαρά Βέρρα κατάγεται από την Πάτρα και προέρχεται από την πολύ γνωστή οικογένεια Βέρρα-Μπάρμπα. Κόρη του Γιώργου Βέρρα και ανιψιά της Τασίας Βέρρα. Όλοι οι θείοι της (οχτώ αδέρφια) ήταν τραγουδιστές μεγάλης αξίας. Ο πατέρας της από την παιδική ηλικία την έπαιρνε μαζί του στα πανηγύρια και σε ηλικία δώδεκα ετών την ανέβασε στο πάλκο. Ο Κώστας Πίτσος από νωρίς διέκρινε το ταλέντο της και τη συμπεριέλαβε στο σχήμα του στο κέντρο Όραμα Πατρών το 2000. Την επόμενη περίοδο μαζί με τον παραγωγό Ανδρέα Σταματελάτο κυκλοφόρησαν τον πρώτο της ψηφιακό δίσκο (cd ). Ακολούθησαν άλλες δύο δισκογραφικές δουλειές μέσα από της οποίες ξεχώρισαν επιτυχίες όπως το "Ύποπτα γυρνάς", "Δυο αγάπες δυο καρδιές", "Θα κάνω ζημιές". Την πρώτη της εμφάνιση στη νυχτερινή Αθήνα την έκανε στο κέντρο Έλατο μαζί με τον Γιώργο Βελισσάρη (πρωτοεμφανιζόμενος και αυτός τότε), τον Γιάννη Σιέττο, Νίκο Βλαχοδήμο και Παναγιώτη Πλαστήρα (κλαρινίστας) το 2003. Σήμερα θεωρείται ένα από τα πιο υποσχόμενα μουσικά ταλέντα.

Έχει κάνει εμφανίσεις σε όλη την Ελλάδα και στο εξωτερικό: Αυστραλία, Αμερική, Γερμανία, με πολλούς συναδέλφους της και έχει λάβει την αγάπη της ομογένειας. 

Έχει επίσης συνεργαστεί σε συναυλίες, τοπικές εορτές, πανηγύρια με όλους σχεδόν τους Τραγουδιστες και τραγουδίστριες, Μάκη Χριστοδουλόπουλο, Πίτσας Παπαδοπούλου, Λευτέρη Πανταζή, Γιώργο Τσαλίκη, 
Στάθη Αγγελόπουλο,
Τασίας Βέρρα, Γιάννη Κωνσταντίνου, Κώστα Σκαφιδά, Στάθη Κάβουρα, Σοφίας Κολλητήρη, Φιλιώς Πυργάκη, Αλέκας Φραγκούλη, Κικής Φραγκούλη, Κώστα Μετζελόπουλο, Βάσως Χατζή, Κώστα Σαφέτη, Γιώργο Βελισσάρη, Γιάννη Καψάλη,
Μάκη Μπέκο, Λευτέρη Ζέρβα, Παναγιώτη Πλακιά, Βασίλη Σαλέα, Μάκη Τσίκο, Κώστα Σοϋκα, Βασίλη Φωτίου και παρά πολλούς αξιόλογους Τραγουδιστές, μουσικούς και συνθέτες, που σίγουρα θα έχω ξεχάσει να αναφέρω αυτή τη στιγμή και ζητάω συγνώμη, όπως αναφέρει η ίδια.

Οι εμφανίσεις της χαρακτηρίζονται πάντα επιτυχημένες δόξα τον Θεό όπως λέει, και η αγάπη του κόσμου το υπογράφει αυτό, όπως λέει η ίδια είναι ευγνώμων γι' αυτό. 

Έχει πλούσια δισκογραφία με συνθέτες: Νεκτάριο Μπήτρο, Σταμάτη Γονίδη, Κώστα Πίτσο, Αλέκο Χρυσοβέργη, Σπύρο Γιατρά, Μάκη Μπέκο, Πάνο Καπίρη, Αντώνη Κατσαρή, Ιωσήφ Σαρασίδη, και πάρα πολλούς ακόμα, με πολλές επιτυχίες σε κάθε καινούργια της δισκογραφική παραγωγή.

Προσωπική ζωή
Έχει τέσσερα αδέρφια. 

Έχει δύο παιδιά, την Κωνσταντίνα και τη Γεωργία και μια εγγονή.

Τα τελευταία 15 χρόνια ζει στην Αθήνα.

Οικογένεια Βερραίων-Μπάρμπα

Παππούς
Ο Αγγελής Βέρρας (πραγματικό όνομα Αγγελής Μπάρμπας, 1908-1980) είναι Έλληνες μουσικός κλαρινίστας και τραγουδιστής της παραδοσιακής μουσικής από το Φαραί της Αχαΐας. Ο Αγγελής παντρεύτηκε την Ξένη και απέκτησαν οκτώ παιδιά, πέντε αγόρια και τρία κορίτσια τον Γιώργο, τον Σπύρο, τη Φρόσω, την Τασία, την Ευγενία, τον Νίκο, τον Γιάννη και τον Κώστα όλοι τους άξιοι τραγουδιστές.

Θείος και Θεία
Η Τασία "Αναστασία" Βέρρα γεννήθηκε στη Φαραί της Αχαΐας, στις 15 Μαρτίου 1935. Είναι ένα από τα οκτώ παιδιά (όλα με θαυμαστές μουσικές επιδόσεις-δραστηριότητες) του Αγγελή, του μουσικού και μεγάλου τραγουδιστή. Ξεκίνησε από πολύ μικρή το δημοτικό τραγούδι και στην ηλικία των 15 ετών κυκλοφόρησε τους πρώτους της μικρούς δίσκους.

Συγγενείς
Η Άντζυ "Αγγελική" Βέρρα γεννήθηκε και μεγάλωσε στην Πάτρα και είναι γόνος της μεγάλης οικογένειας των Βερραίων. Είναι πτυχιούχος και διπλωματούχος βυζαντινής μουσικής. Τα πτυχία της τα υπογραφή ο Μανώλης Χατζημάρκος.

Ο Άγγελος Διαμαντόπουλος γεννήθηκε στο Περιστέρι το 1974, από τη μουσική παραδοσιακή οικογένεια των Βερραίων με καταγωγή απο την Αχαΐα. Στα 8 του χρόνια, το 1982 ξεκίνησε μαθήματα Βυζ. Μουσικής με την κατά σάρκα Α' εξαδέλφη του Ξένη Μακρυγιάννη, (νυν ηγουμένη Μελάνη στην Ι. Μ. Ιωάννου Χρυσοστόμου Σικάγο), μαθήτρια του μεγάλου δασκάλου Εμμανουήλ Χατζημάρκου.

Just the 2 of us 
Το χρονικό διάστημα Μαρτίου-Ιουλίου 2020 συμμετείχε στο Just the 2 of Us στο Open, με παρουσιαστή τον Νίκο Κοκλώνη και κριτική επιτροπή τους: Σταμάτη Φασουλή, Δέσποινα Βανδή, Μαρία Μπακοδήμου και Βίκυ Σταυροπούλου. Στο παιχνίδι αυτό ήταν ζευγάρι μαζί με τον κομμωτή Τρύφωνα Σαμαρά, με τον οποίο κατέλαβε την 3η θέση.

Δισκογραφία
2003 — "Ύποπτα Γυρνάς"
2004 — "Θα Κάνω Ζημιές"
2006 — "Το Κατάλληλο Πρόσωπο"
2008 — "Μην Ακούσω Ξανά Τ' Όνομά Σου"
2010 — "Στην Ευχή Στο Καλό"
2011 — "Εγγύηση"
2012 — "Φέρτε Τον Πίσω"
2013 — "Τώρα Φίλε Την Πάτησες"
2017 — "Φωτιές"
2019 — "Τσίφτη Μου Χαδιάρη"

Συλλογές
2010 – "Θα Κάνω Ζημιές - Όλες Οι Επιτυχίες"
2013 – "Πρώτο Τραπέζι Πίστα CD1"
2014 – "Θα Κάνω Ζημιές Και Άλλες 18 Επιτυχίες"	
2016 – "Απόψε Γλεντάμε"

Άλμπουμ Συναυλιών
2002 - "Μεγάλο Γλέντι - Ζωντανή Ηχογράφηση"
2007 - "Να Του Πεις... (Live! & 5 νέες επιτυχίες)"
2009 - "Live Λεπενού 2009"
2011 - "Ζωντανά Στη Ροδιά"
2011 - "Live Καλάβρυτα"
2012 - "Live Στο Can Can"
2013 - "Ξημέρωμα Live (CD3)"
2014 - "Πανηγύρι Στο Δρέπανο"
2015 - "Το Πανηγύρι Της Αγάπης"

Συμμετοχές
2015 — "Μαργαρίτες (Fus RMX)" (με τον "Tus") 
2017 — "Αγάπη Συγκλονιστική" (με τον "Νικόλα Χατζόπουλου")
2021 — "Φήμες" (με τη "Σάσα Μπάστα")

Singles & EPs
2014 - "Σε Γυρεύω"
2015 - "Νέες Αμαρτίες"
2015 - "Στο Πανηγύρι Της Αγάπη"
2017 - "Εδώ Το Πας Εκεί Το Πας"
2017 - "Απόψε Αλλάζω Χαρακτήρα"
2022 - "Έτσι Είναι Η Αγάπη"
2022 - "Στέφανα Και Βέρες"

Παραπομπές

Ελληνίδες τραγουδίστριες